text: Politi efterlyser kvinde
  11 juli 2012 kl. 20.03
  Syd- og Sønderjyllands Politi efterlyser en kvinde, der onsdag eftermiddag forlod Nymindegab Camping ved Nørre Nebel.
  Kvinden er 64 år, lettere dement og depressiv. Onsdag eftermiddag klokken 15 gik hun fra Nymindegab Camping. 
  Familien har uden held ledt efter hende. Syd- og Sønderjyllands har indledt en eftersøgning med hundepatruljer. De fortsætter om nødvendigt med at lede efter hende hele natten. 
  Hun har dårlig stedsans, men er dog rørig. 
  Hun beskrives således: 
  64 år
  Ca. 165 cm høj
  Lettere buttet
  Bærer briller
  Kort, lyst gråt pagehår
  Iført sort halvlang uldtrøje/cardigan
  Lyse trekvartlange bukser
  Beige sko
  Oplysninger til Syd og Sønerjyllands Politi kan gives på telefon-nummer: 1-1-4.
  